stanford-oval/wikipedia huggingface dataset:
Paskolampi (Ylöjärvi, Itä-Aure)

| Paskolampi |
| --- | --- |
Valtiot:  Suomi
Kunnat:  Ylöjärvi
Koordinaatit:  62°04′37″N, 23°25′24″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Aurejärven valuma-alue (35.57)
Laskujoki:  Jakopuro 
Järvinumero:  35.578.1.002
Mittaustietoja
Pinnankorkeus:  166,4 m 
Rantaviiva:  0,861 km 
Pinta-ala:  0,03194 km² 
 fiPaskolampi 
Paskolampi  on Pirkanmaalla Ylöjärvellä Itä-Aureessa sijaitseva lampi, joka kuuluu Kokemäenjoen vesistössä Ikaalisten reitin valuma-alueen Aurejärven valuma-alueeseen. Paskolampi on osa Vähä Mustajärven valuma-aluetta.
Maantietoa

Lammen pituus on 350 metriä, leveys 150 metriä ja sen pinta-ala on 3,2 hehtaaria. Se sijaitsee Aurejärven koillispuolella yhdystie 3351 varrella metsäisellä suoalueella. Siihen laskee kolme suo-ojaa, joista suurin on idästä tuleva Jakopuro eli Jako-oja. Se on pitkä oja, joka on esimerkiksi Iso Vehkoslammin ja Kivijärven yhteinen laskuoja. Paskolammen oma laskuoja on 1,4 kilometriä pitkä ja se laskee Akkalammin kautta Vähä Mustajärven kaakkoispään lahteen. Rantaviivan pituus on 850 metriä. Rannat ovat voimakkaasti soistuneita ja Jakopuron viimeinen osuus on kasvamassa umpeen. Rantaan on rakennettu yksi vapaa-ajan asunto, jolle johtaa tie yhdystieltä 3351.
Our Twilight

| Our Twilight Barren Earth |
| --- | --- | --- |

EP-levyn tiedot
 Äänitetty : 2008–2009
 Julkaistu: 9. marraskuuta 2009
 Tuottaja(t): Barren Earth
 Tyylilaji: melodinen death metal, progressiivinen metalli
 Kesto: 22.26
 Levy-yhtiö: Peaceville
Listasijoitukset
  Suomen virallinen singlelista: 13.
Barren Earthin muut julkaisut
|   | Our Twilight 2009 | Curse of the Red River 2010 |
Our Twilight on suomalaisen melodisen death metalin yhtyeen Barren Earthin EP-levy, joka on julkaistu vuonna 2009. Se nousi Suomen virallisen singlelistan sijalle 13.
Kappaleet

Our Twilight (Edit) – 4.25
Jewel – 5.36
Flame of Serenity – 5.35
Floodred – 6.50
Kokoonpano

Mikko Kotamäki – laulu
Janne Perttilä – kitara, taustalaulu
Sami Yli-Sirniö – kitara, taustalaulu
Olli-Pekka Laine – basso, taustalaulu
Marko Tarvonen – rummut, taustalaulu
Kasper Mårtenson – kosketinsoitin, taustalaulu
Arvostelut

Imperiumi.net:
Aiheesta muualla

Our Twilight Discogsissa. (englanniksi)
Albumi Our Twilight Encyclopaedia Metallum -sivustolla (englanniksi)
Knopf

Alfred A. Knopf, Inc. New Yorkissa sijaitseva kustannusyhtiö. Sen perusti 1915 Alfred A. Knopf. Yrityksen osti vuonna 1960 Random House, ja nykyisin se kuuluu Random Housen ryhmään Knopf Doubleday Publishing Group, jonka on vuodesta 1998 omistanut yksityinen saksalainen mediayhtiö Bertelsmann. Kustannusyhtiön logo esittää venäjänvinttikoiraa, ja sen suunnitteli toinen perustajista Blanche Knopf. Monet kovakantiset kirjat ilmestyvät myöhemmin pehmeäkantisina kustantajanimellä Vintage, joka on Knopf Publishing Groupin rinnakkainen kustantajanimi. Vuodenvaihteessa 2008–2009 Knopf Publishing Group sulautui Doubleday Publishing Groupiin, jolloin muodostui Knopf Doubleday Publishing Group.
Kiinan tasavallan parlamenttivaalit 2020

Kiinan tasavallan vuoden 2020 parlamenttivaalit pidettiin 11. tammikuuta samaan aikaan maan presidentinvaalien kanssa.
Vaaleissa parlamenttipaikat jaetaan seuraavasti:
Henkilövaali enemmistövaalitavalla 73 vaalipiirissä: 73 edustajaa
Listavaali suhteellisella vaalitavalla koko maan ja diasporan kattavassa vaalipiirissä: 34 edustajaa
Yhden siirtokelvottoman äänen menetelmä aboriginaalien vaalipiireissä: 6 edustajaa
Äänioikeus on kaikilla vähintään 20-vuotiailla taiwanilaisilla. Äänestäjät saavat äänestyspaikalla kaksi lipuketta: toisella annetaan ääni henkilövaalissa omalle paikalliselle edustajalleen ja toisessa koko maan kattavassa listavaalissa poliittiselle puolueelle.. Parlamenttivaaleissa äänestäjien ei tarvitse erikseen rekisteröityä.
Tulokset

Vaikka DPP menetti paikkoja se säilytti silti asemansa suurimpana puolueena.
| Puolue | Paikat |
| --- | --- |
DPP: 61
Kuomintang: 38
TPP: 5
Uusi valta: 3
TSP: 1
Sitoutumattomat: 5
Lähteet:: 
Valituista edustajista 66 oli miehiä ja 47 naisia. Keski-ikä oli 52,32 vuotta..
Perunpallokala

| Perunpallokala |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Jäykkäleukakalat Tetraodontiformes
Heimo::  Pallokalat Tetraodontidae
Suku::  Sphoeroides
Laji::  annulatus
Kaksiosainen nimi
 Sphoeroides annulatus  (Jenyns, 1842) 
Katso myös
   Perunpallokala Commonsissa 
Infobox OKNimi-testi OKIUCN-testi OK: 
Perunpallokala (Sphoeroides annulatus) on amerikkalainen meressä ja murtovedessä elävä pallokalalaji.
Ulkonäkö ja koko

Perunpallokala voi kasvaa 45 cm pitkäksi. Sen selässä on maalitaulua muistuttava valkoinen kuvio, jonka tummemmat kohdat ovat ruskeapohjaisia, tummapilkkuisia.
Levinneisyys ja elinympäristö

Perunpallokalaa tavataan Tyynenmeren itärannikolla Kaliforniasta Perun rannikolle asti sekä Galapagossaarilla. Se pysyttelee alueilla, joilla pohja on pehmeä. Nuoret yksilöt elävät jokisuiden murtovedessä.
Käyttäytyminen

Perunpallokala kykenee tuottamaan kuuluvia ääniä.
Aiheesta muualla

Encyclopedia of Life (valokuva sivulta)
Monster (manga)

| Monster |
| --- | --- |
モンスター   ('Monster')
Genre: trilleri 
Manga
Tekijä: Naoki Urasawa
Julkaisija:  Shogakukan
Sarjajulkaisulehti:  Big Comic Original
Ensimmäinen painatus: joulukuu 1994 – joulukuu 2001
Kirjojen lukumäärä: 18 
TV-anime
Ohjaaja: Masayuki Kojima
Studio: Madhouse
Lisensoijat:   Viz Media
Lähetyskanavat:  Nippon Television    Syfy    FUNimation Channel
Alkuperäinen lähetyskierros: 6. huhtikuuta 2004 – 27. syyskuuta 2005
Jaksojen määrä: 74 
Monster (jap. モンスター) on Naoki Urasawan käsikirjoittama ja piirtämä mangasarja. Sarja ilmestyi alun perin kotimaassaan Japanissa Shogakukanin kustantamassa Big Comic Original -lehdessä vuosina 1994–2001. Manga on sittemmin koottu 18 pokkariin. Vuonna 2002 ilmestyi Urasawan kirjoittama täydennystarina nimeltä Another Monster, jossa Monsterin juoni kerrataan sarjan tapahtumia tutkivan itävaltalaisen lehtimiehen näkökulmasta. Viz Median julkaisemat mangapokkarit ilmestyivät Pohjois-Amerikassa vuosina 2006–2008.
Juoni

Monsterin juoni on monimutkainen ja rikaskudoksinen kokonaisuus, jossa on kymmeniä hahmoja. Tarinan päähenkilö Kenzō Tenma on Länsi-Saksassa työskentelevä japanilainen tohtori, joka 1980-luvulla pelastaa Johan-nimisen pikkupojan varmalta kuolemalta. 1990-luvun puolivälissä Tenmalle paljastuu, että Johanista on kasvanut rikollisnero, joka on vastuussa Saksaa kuohuttavista sarjamurhista. Tenma katuu Johanin hengen säästämistä menneisyydessä, joten hän päättää korjata virheensä jäljittämällä ja tappamalla Johanin. Tenman taival Johanin perässä vie hänet Saksan kaupunkeihin, kuten Heidelbergiin, Berliiniin, Frankfurtiin ja Müncheniin. Osa tapahtumista sijoittuu Tšekkiin, erityisesti Prahaan. Tarinan muihin päähahmoihin kuuluvat muun muassa Johanin kaksossisko, Tenman alkoholistinen ex-kihlattu sekä pakkomielteinen Bundeskriminalamtin etsivä, joka on vakuuttunut Johanin ja Tenman olevan sama sarjamurhaaja.
Anime

Sarjasta on tuotettu 74-jaksoinen animesovitus, jonka ohjasi Masayuki Kojima, käsikirjoitti Tatsuhiko Urahata ja tuotti Madhouse. Sarjan hahmosuunnittellun piirsi Studio Ghiblin animaattori Kitarō Kōsaka. Anime on uskollinen sovitus Urasawan alkuperäistarinasta. Monissa kohtauksissa sommittelu ja kuvakulmat ovat samat kuin mangan ruuduissa.
Sarja esitettiin alun perin Japanissa Nippon Televisionilla vuosina 2004–2005. 12. lokakuuta 2009 anime teki Yhdysvaltain ensi-iltansa kaapelikanava Syfyllä. Viz Media teki animen esityssopimuksen Yhdysvalloissa myös FUNimationin kanssa. FUNimation Channelin ensimmäinen jakso lähetettiin 3. huhtikuuta 2010. Yhdysvalloissa esitettyjen jaksojen englanninkielisen dubbauksen ohjasi Patrick Seitz ja tuotti Salami Studios.
Anime > Musiikki

Monsterin animesovituksen soundtrackin on säveltänyt Kuniaki Haishima. Sarjan lopputeksteissä kuullaan David Sylvianin "For the Love of Life" (jaksot 1–32) ja Fujiko Hemmingin "Make It Home" (jaksot 33–74).
Soundtrackin CD-levyt Monster Original Soundtrack (jap. MONSTER オリジナルサウンドトラック, MONSTER Orijinaru Saundotorakku) ja Monster Original Soundtrack 2 (jap. MONSTER オリジナルサウンドトラック2, MONSTER Orijinaru Saundotorakku 2) ilmestyivät Japanissa 23. kesäkuuta ja 22. joulukuuta 2004.
| --- | --- |
Monster Original Soundtrack
01 For the Love of Life (Ending Theme Full Version): 13 Bush
02 Grain: 14 Drift
03 Drift Mind: 15 Medium Shot
04 Part: 16 Rest
05 Float Flower: 17 Sweeper
06 Collage Man: 18 Be Lit Up
07 Sweet Home: 19 Decola
08 Gingerly: 20 Mid Point
09 Nacht Tour: 21 Twin
10 Xenia: 22 Gossip
11 Room: 23 Red Line
12 Idle Wheel: 24 Angel Hand
Monster Original Soundtrack 2
01 Make It Home: 12 Cannot Hear
02 What Do I See: 13 S'alright
03 The Seeds of Time: 14 Faith
04 Before You Go To Sleep: 15 Than
05 Hold On: 16 Present
06 Close Your Eyes: 17 The More I See
07 Our Destination Call: 18 It's a Long Way to Go
08 Right and Wrong: 19 We'll Be Waiting for the Night
09 Cast Upon the Wind: 20 Make It Home (Instrumental)
10 Catch: 21 Changes
11 You Are the Move You Make:
Viittaukset todellisuuteen

Mangan ja animen tapahtumat ovat fiktiivisiä, mutta ne sijoittuvat todelliseen ympäristöön. Saksan ja Tšekin kaupunkien nähtävyydet esiintyvät sarjassa, muun muassa Düsseldorfin Rheinturm, Münchenin Frauenkirche ja Prahan Týnin kirkko esiintyvät kaupunkeihin sijoittuvissa kohtauksissa. Monet tarinan tapahtumista sijoittuvat merkittäviin rakennuksiin, kuten Heidelbergin linnaan, Frankfurtin päärautatieasemaan ja Münchenin yliopistoon. Sarjassa näkyy paljon saksalaista ja tšekkiläistä kirjoitusta, joka on kieliopillisesti korrektia. Tarinan tapahtumat sijoittuvat enimmäkseen 1990-luvulle, minkä takia kulkuneuvot ja tekniset laitteet, kuten autot ja tietokoneet, on piirretty vuosikymmenen hengen mukaiseksi. Saksan, Tšekin ja entisen Tšekkoslovakian historialla, kulttuurilla ja yhteiskunnalla on näkyvä rooli sarjassa.
Tarinaan on ripoteltu Saksaan liittyviä yksityiskohtia. Berliiniin sijoittuvassa jaksossa Tenma ohittaa kävellessään Itä-Berliinissä graffiteilla töhrityn rakennuksen seinän, johon on maalattu Einstürzende Neubautenin logo. Englantilaiselle turistipariskunnalle Tenma tilaa viinilajikkeen nimeltä Forster Ungeheuer, joka oli Otto von Bismarckin suosikkiviini. Tohtori Reichweinin potilasluettelossa näkyvät Saksan elokuvateollisuuden ohjaajien ja näyttelijöiden Wolfgang Beckerin, Werner Herzogin, Nastassja Kinskiin, Wim Wendersin ja Bruno Ganzin nimet, kun hän tarkistaa Richard Braunin potilastiedot. Tarinan kuvitteellinen Ruhenheimin pikkukaupunki sijaitsee eteläsaksalaisessa Obermaiselsteinin kunnassa Baijerissa. Ruhenheimissa asuva Franka Hennig nähdään lukemassa sanomalehteä nimeltä Oberösterreichische Nachrichten, joka on todellisuudessa Ylä-Itävallassa ilmestyvä sanomalehti.
Tarinan pikkutarkkuudesta ja yksityiskohtaisuudesta huolimatta Monsterin animesovituksessa esiintyy liikennevaloihin liittyvä epätarkkuus. Animessa saksalaisten liikennevalojen värit ovat puna-kelta-siniset kolmannen jakson kohtauksessa, jossa Adolf Junkers jää auton alle. Liikennevalot on kuitenkin piirretty ja väritetty japanilaiseen tyyliin. Todellisuudessa Saksan liikennevalojen värit ovat puna-kelta-vihreät.
Vastaanotto

Monster palkittiin vuonna 1997 Excellence Prizella Japan Media Arts Festival -tapahtumassa ja vuonna 2001 Shogakukan Manga Awardilla. Young Adult Library Services Association laittoi mangan vuoden 2007 teinien suurten sarjakuvaromaanien luetteloon. Vuoden 2008 kaunokirjallisuuden Pulitzer-palkinnolla palkittu kirjailija Junot Díaz on ylistänyt mangaa Urasawan jännittävästä ja omaperäisestä käsikirjoituksesta.
Aiheesta muualla

Viralliset kotisivut (japaniksi)
Monster Internet Movie Databasessa (englanniksi)
Monster Anime News Network Encyclopediassa (englanniksi)
Animetietokanta: Monster
Pelastetaan maailma

| Pelastetaan maailma Samu Haber |
| --- | --- | --- |

Studioalbumin tiedot
 Julkaistu: 30. syyskuuta 2022
 Formaatti: CD digitaalinen
 Tuottaja(t): Samu Haber Jukka Immonen Antti Riihimäki Joonas Angeria Skywalk
 Tyylilaji: pop
 Kesto: 38.49
 Levy-yhtiö: Capitol Finland
Listasijoitukset
  Suomen virallinen albumilista: 1.   Fyysinen albumilista: 1.
Samu Haberin muut julkaisut
|   | Pelastetaan maailma 2022 |   |
Singlet albumilta Pelastetaan maailma
 ”Enkelten kaupunki” Julkaistu: 1. helmikuuta 2021  ”Täältä tullaan” Julkaistu: 23. huhtikuuta 2021  ”Sä” Julkaistu: 11. helmikuuta 2022  ”Sata vuotta sitten” Julkaistu: 17. kesäkuuta 2022  ”Sä et tiedä elämästä mitään” Julkaistu: 2. syyskuuta 2022
Pelastetaan maailma on suomalaisen laulaja-lauluntekijä Samu Haberin ensimmäinen sooloalbumi, joka julkaistiin 30. syyskuuta 2022. Albumin kappaleita ovat olleet kirjoittamassa Haberin lisäksi muun muassa Jukka Immonen, Antti Riihimäki, Hanna Pakarinen, Anna Puu, Tiina Vainikainen ja Joonas Angeria.
Albumilta julkaistiin singlenä kappaleet ”Enkelten kaupunki”, ”Täältä tullaan”, ”Sä”, ”Sata vuotta sitten” ja ”Sä et tiedä elämästä mitään”.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | Sä et tiedä elämästä mitään | Aki Sihvonen, Hanna Pakarinen, Kristiina Wheeler, Samu Haber | 4.03 |  |  |  |  |  |  |
| 2. | Syödään sieniä | Joona Pietikäinen, Haber, Tiina Vainikainen | 3.19 |  |  |  |  |  |  |
| 3. | Sä | Joonas Angeria, Jussi Tiainen, Haber | 3.11 |  |  |  |  |  |  |
| 4. | Tahdon rakastaa sua | Haber, Vainikainen | 3.32 |  |  |  |  |  |  |
| 5. | Suomineito | Antti Riihimäki, Haber, Vainikainen | 3.12 |  |  |  |  |  |  |
| 6. | Tiistaisin aamulla | Haber | 3.16 |  |  |  |  |  |  |
| 7. | Jos tänään kuolisin | Haber | 3.41 |  |  |  |  |  |  |
| 8. | Täältä tullaan | Anna Puustjärvi, Riihimäki, Jukka Immonen, Haber | 3.03 |  |  |  |  |  |  |
| 9. | Sata vuotta sitten | Riihimäki, Haber, Vainikainen | 3.27 |  |  |  |  |  |  |
| 10. | Enkelten kaupunki | Haber | 3.29 |  |  |  |  |  |  |
| 11. | Pelastetaan maailma | Haber | 4.29 |  |  |  |  |  |  |
Pelkka

Pelkka on sahatuote, josta on hakettamalla tai sahaamalla poistettu kaksi sivua ja joka yleensä sahataan edelleen laudoiksi. Pelkka on kuitenkin jo itsessään hirsiaihio.
Harakan sahan viimeisen tukin sahaus, pelkka raamilla 1961.
Pohjoismaisessa sahateollisuudessa pelkka- eli nelisahaus on yleinen ja taloudellinen sahaustapa, jota käytetään pääasiallisesti havupuille. Sahaustapa on kaksivaiheinen: ensin tukki sahataan pelkaksi eli tukin molemmilta puolilta otetaan sivulautoja, jotka edelleen särmätään. Jäljelle jäävää keskiosaa kutsutaan pelkaksi. Se voidaan sahata sahatavaraksi kääntämällä 90° ja sahaamalla se halutun paksuisiksi lankuiksi tai laudoiksi. Pelkan jakosahaus voidaan tehdä halkaisemalla se keskeltä tai sydänvapaana. Keskitavarakappaleita ei tarvitse särmätä erikseen. Pelkkasahausta käytetään myös valmistettaessa venelautoja, joiden tulee olla mahdollisimman leveitä ja särmäämättömiä.
Otto Tolonen

Otto Tolonen (s. 1980 Espoo) on professori ja Suomen kansainvälisesti menestyneimpiä klassisen kitaran taiteilijoita.
Opinnot ja ura

Tolonen aloitti opinnot vuonna 1995 Sibelius-Akatemiassa, jossa hän opiskeli Timo Korhosen ja Jukka Savijoen johdolla ja josta hän valmistui musiikin maisteriksi keväällä 2008. Tolonen on täydentänyt opintojaan Weimarin musiikkikorkeakoulussa Saksassa sekä Sienan kesäakatemiassa Italiassa. Tolonen on opettanut mestarikursseilla Saksassa, Italiassa, Yhdysvalloissa ja Brasiliassa. Tolonen nimitettiin kuusivuotiseen virkaan kitaraprofessoriksi Norjan valtiolliseen musiikkikorkeakouluun (Norges Musikkhøgskole) marraskuusta 2018. Hän on ensimmäinen suomalainen klassisen kitaran professori. Tolonen opettaa myös tuntiopettajana Sibelius-Akatemiassa.
Opinnot ja ura > Konsertit

Tolonen on konsertoinut Suomen ja muiden Pohjoismaiden lisäksi runsaasti ympäri maailmaa. Hän on esiintynyt Yhdysvalloissa Nashvillen Virtuoso Showcase konserttisarjassa, Cincinnatissa sekä Sibelius-Akatemian edustajana kiertueella Michiganissa, Milwaukeessa ja Illinoissa. Etelä-Amerikassa Tolonen on konsertoinut Argentiinassa Manuel de Falla-museossa Cordobassa sekä Belo Horizonten kitarafestivaalilla Brasiliassa. Lisäksi Tolonen on konsertoinut Moskovan International House of Musicissa ja Rachmaninov-salissa, Baltiassa sekä runsaasti Keski-Euroopassa.
Tolosen soolo- ja kamarimusiikkiohjelmistot koostuvat renessanssin luuttu- ja vihuelateoksista aina nykypäivän musiikkiin. Hän on esiintynyt muun muassa Radion sinfoniaorkesterin, Jyväskylä Sinfoniettan, Sibelius-Akatemian Sinfoniaorkesterin, saksalaisen Cursächsichen Philharmonien ja puolalaisen AUKSO-kamariorkesterin solistina.
Opinnot ja ura > Tjango! -yhtye

Tolonen vaikuttaa hanuristi Antti Leinosen, viulisti Tero Hyväluoman ja kontrabasisti Tarmo Anttilan kanssa Tjango! –yhtyeessä. Tjango! esittää omien sävellyksiensä lisäksi tunnettua ja tuntemattomampaa ranskalaista ja latinalaisamerikkalaista musiikkia sekä jazz-standardeja. Yhtyeen ensialbumi julkaistiin tammikuussa 2014.[lähde? ]
Opinnot ja ura > Palkinnot ja tunnustukset

Tolonen on palkittu lukuisissa kilpailuissa vuodesta 1995 alkaen. Marraskuussa 2008 hän voitti arvostetun kansainvälisen Andres Segovia -kitarakilpailun Espanjan Granadan Herradurassa.lähde tarkemmin? Saman vuoden elokuussa hän sijoittui kolmanneksi Guitar Foundation of American kansainvälisessä kitarakilpailussa San Franciscossa. Kilpailuun osallistui 51 kitaristia eri puolilta maailmaa. Heinäkuussa 2004 Tolonen sijoittui toiseksi The 3rd Australian Guitar Competition -kitarakilpailussa Australiassa. Kilpailuun osallistui 21 kitaristia neljältä mantereelta.
Heinäkuussa 2002 Tolonen voitti kansainvälisen kitarakilpailun Templinin kitarafestivaaleilla Berliinissä. Kilpailu oli tarkoitettu alle 25-vuotiaille kitaristeille ja se painottui klassiseen nykymusiikkiin. Vuoden 2001 huhtikuussa Tolonen sijoittui toiseksi Pariisin Ville d'Antonyssa järjestetyssä kansainvälisessä kitarakilpailussa. Kilpailuun osallistui 30 kitaristia useista Euroopan maista sekä Yhdysvalloista ja Argentiinasta.
Aiheesta muualla

Otto Tolonen, klassinen kitara ottotolonen.net.
Pectiniidae

| Pectiniidae |
| --- | --- |
 Echinophyllia sp.
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Polttiaiseläimet Cnidaria
Luokka::  Korallieläimet Anthozoa
Lahko::  Kivikorallit Scleractinia
Heimo::  Pectiniidae  Vaughan and Wells, 1943
Katso myös
   Pectiniidae Commonsissa 
Infobox OKNimi-testi OK: 
Pectiniidae on kivikorallien heimo, johon kuuluu ainakin viisi sukua. Kaikkia tavataan vain Indopasifisella merialueella. Niille ovat tyypillisiä paksut, usein värikkäät polyypit. Värikkyys ja suhteellinen helppohoitoisuus ovat tehneet niistä melko suosittuja riutta-akvaarioiden lajeja.
Heimoon kuuluvia sukuja

Echinophyllia
Echinomorpha
Oxypora
Mycedium
Pectinia
Pecu Cinnari

| Pecu Cinnari> Henkilötiedot |
| --- | --- |
Koko nimi:  Pekka Kinnunen
Syntynyt: 20. helmikuuta 1966
Kuollut: 10. syyskuuta 2016 (50 vuotta)
Muusikko
Taiteilijanimi:  Pecu Cinnari 
Aktiivisena:  1982–2016
Tyylilajit:  metallimusiikki
Soittimet:  rummut
Yhtyeet:  Tarot, Lazy Bonez
  [ Muokkaa Wikidatassa ] [ ohje ]  
Pecu ”Spede” Cinnari (oik. Pekka Kinnunen, 20. helmikuuta 1966 – 10. syyskuuta 2016) oli suomalainen muusikko. Hän toimi kuopiolaisen Tarot-yhtyeen rumpalina sen perustamisesta lähtien. Cinnari soitti myös Lazy Bonez -yhtyeessä vuosina 2012–2013. Hän kuoli nopeasti edenneeseen ALS -lihasrappeumatautiin vain 50 -vuotiaana.
Aiheesta muualla

Pecu Cinnarin esittely Tarotin sivustolla
Tarot
| --- | --- |
Studioalbumit:   Spell of Iron  Follow Me into Madness  To Live Forever  Stigmata  For the Glory of Nothing  Suffer Our Pleasures  Crows Fly Black  Gravity of Light  The Spell of Iron MMXI 
Livealbumit:   To Live Again  Undead Indeed 
Kokoelmat:   Shining Black 
Singlet:   ”Wings of Darkness”  ”Love’s Not Made for My Kind”  ”Rose on the Grave”  ”Angels of Pain”  ”As One”  ”Warhead”  ”The Punishment”  ”Undead Son, Mama”  ”You”  ”I Walk Forever” 
Lazy Bonez
| --- | --- |
Studioalbumit:   Vol.1  Alive  Kiss of the Night  Eye of the Sky 
Singlet:   Poker Face  M.I.L.F.  Sweet Girl  Lights  Calling the Wild  Run  Kiss of the Night  Reborn  Shield of Pride  Miss Gasoline  Welcome to the World  Said And Done  Lay to Rest 
Katso myös:  E·X·R METAL Records
Muut artikkelit:   Lazy Bonezin diskografia  Luettelo Lazy Bonezin kappaleista
Knoppix

| Knoppix |
| --- | --- |
 Knoppix 7.2 LXDE-työpöytäympäristöllä
Tuoteperhe:  Linux
Toiminnallinen tila:  Toiminnassa
Viimeisin vakaa versio:  8.1 (27. syyskuuta 2017)
Ytimen tyyppi:  Monoliittinen ydin
Lähdekoodimalli:  FOSS
Lisenssi:  GPL ja muita lisenssejä
Aiheesta muualla
www.knopper.net/knoppix/
Infobox OKNimi-testi OK: 
Knoppix on saksalaisen Klaus Knopperin kehittämä Debianiin pohjautuva Linux-jakelu.
Knoppix oli yksi ensimmäisistä Live-CD-jakeluista, ja sen kyky tunnistaa automaattisesti laitteisto ja ladata sille sopivat ajurit oli aikansa paras. 
Nämä ominaisuudet on sittemmin sisällytetty myös muihin jakeluihin.
Knoppix on pääasiallisesti tarkoitettu käynnistymään suoraan CD-levyltä — kiintolevyä ei tarvita. Kiintolevyllä varustetussa koneessa Knoppixia voi myös kokeilla ilman, että kiintolevylle tarvitsee kirjoittaa. Toisaalta Knoppix osaa haluttaessa myös tallentaa paikallisasetukset ja asennetut ohjelmat kiintolevylle ilman, että sinne mahdollisesti ennestään asennetun käyttöjärjestelmän toiminta häiriintyy. Knoppixin voi myös asentaa kiintolevylle.
Versiosta 6.0.1 lähtien Knoppixin oletustyöpöytäympäristönä on ollut LXDE.
Aiheesta muualla

Wikimedia Commonsissa on kuvia tai muita tiedostoja aiheesta .
Knoppixin virallinen sivusto (englanniksi)
Debian GNU/Linux -pohjaisia jakeluita
Collax
Damn Small Linux
Debian
Debian JP
Elive
Euronode
Floppix
Gnoppix
Knoppix
Linspire
Mepis
Morphix
Nexenta
Sidux
Skolelinux
Ubuntu
Kiitos

| --- | --- |

: Wikipediassa ei ole artikkelia otsikolla Kiitos, koska aiheesta ei voi kirjoittaa kuin sanakirjamääritelmän verran. Katso kiitos kuitenkin Wikisanakirjasta, vapaasta sanakirjasta.
Our True Story

| Our True Story The Jive Five |
| --- | --- | --- |

LP-levyn kansikuva
Kokoelmalevyn tiedot
 Äänitetty : Beltone Recordsin studioilla 1961, 1962 ja 1963
 Julkaistu: 1983
 Formaatti: LP-levy
 Tyylilaji: Rhythm and blues, doo-wop
 Levy-yhtiö: Ace Records
Our True Story on kokoelma yhdysvaltalaisen The Jive Five -lauluyhtyeen monofonisista levytyksistä vuosilta 1961, 1962 ja 1963. Yhtye oli tuolloin Les Cahanin Beltone Recordsin palveluksessa. Tämän myöhemmän kokoelman on julkaissut Ace Records.